Qui era Nireu?
Nireu (en grec antic Νιρεύς), va ser, segons la mitologia grega un rei de l'illa de Sime, fill de Càrop i de la nimfa Aglaia.
Era un dels pretendents d'Helena i tenia una gran bellesa però era d'una casa pobra. Va anar a la guerra de Troia al front de només tres vaixells, segons figura en el Catàleg de les naus. Quan es va produir la lluita entre Aquil·les i Tèlef, a Mísia, en temps de la primera expedició i el desembarcament fracassat a Troia, Nireu va matar la dona de Tèlef, Híera, que lluitava al costat del seu marit. Davant de la ciutat de Troia, Nireu va ser mort pel fill de Tèlef, Eurípil. A la Tròade es mostrava la seva tomba. però una altra tradició diu que va participar en els viatges de Toant després de la caiguda de Troia.
Un altre Nireu va ser un habitant de Catània, que a causa d'un desengany amorós es va llançar des de dalt d'una roca de Lèucada. Uns pescadors el van veure i el van salvar miraculosament. A la mateixa xarxa amb la qual l'havien salvat, els pescadors van treure un cofre ple d'or. Nireu el va reclamar, però Apol·lo se li va aparèixer en un somni i li va aconsellar que s'acontentés amb la vida.
Un rei de l'illa de Sime.